wickkiey/tamil-wikipedia-chunked huggingface dataset:
# கொட்டை

## சமையல்சார் அல்லது பொது வரையறை

சமையலில் கொட்டை என்னும் சொல்லானது அதிகளவில் கட்டுப்பாடு இல்லாமல் வழங்கப்படுகின்றது. சமையலில் பயன்படுத்தக்கூடிய, கடினமான உறையொன்றினுள் இருக்கும், எண்ணெய்த் தன்மை கொண்ட, பெரிய உண்ணப்படக்கூடிய மையப்பகுதியுடைய அனைத்தும் கொட்டை என அழைக்கப்படுகின்றது.
பொதுவாக கொட்டைகளானது மனிதர்களுக்கும் வன விலங்கினங்களுக்கும் முக்கிய ஊட்டச்சத்து ஆதாரமாக விளங்குகின்றன.ஏனெனில் கொட்டைகள் மிக அதிக அளவிலான எண்ணெயைக் கொண்டுள்ளன.கொட்டைகள் மிக அதிக விலையுள்ள உணவாகவும் ஆற்றல் மூலமாகவும் விளங்குகின்றன. மிகப்பெரும் எண்ணிக்கையிலான விதைகள் சமையலுக்கும் , பச்சையாக உண்ணவும்,முளைகட்டி அல்லது வறுக்கப்பட்டு நொறுக்குத் தீனியாகவும் நுகரப்படுகின்றன.கொட்டைகள் அழுத்தப்பட்டு கிடைக்கும் எண்ணெய்,உணவு சமைக்கவும் ஒப்பனைக்கும் பயன்படுகின்றன. கொட்டைகள் (பொதுவாக விதைகள்) வன வாழ் விலங்கினங்களுக்கு முக்கிய ஊட்டச்சத்த ஆதாரமாக விளங்குகின்றன. குறிப்பாக காடைப்பறவை இனங்கள் மற்றும் அணில் போன்ற விலங்குகள் இந்த கொட்டைகளை இலையுதிர் காலத்தில், பருவகாலத்தின் பிற்பகுதியிலும் சேமித்து வைத்து குளிர்காலம் முழுவதும், மற்றும் வசந்த காலத்தின் துவக்கத்தின்போது பட்டினி கிடக்கையில் உண்ணுகின்றன.  
தாவரவியல் அடிப்படையில் அல்லாமல் பொதுவாகக் கொட்டைகள் என வழங்கப்பெறும் சில கொட்டைகள்:
- வாதாம் பருப்பு, பிக்கான், வால்நட் - இவை உண்ணக் கூடிய விதை.
- பிரேசில் கொட்டை - உறையால் சூழப்பட்ட விதை
- முந்திரிக்கொட்டை - இது பழத்தின் உள்ளே இருக்கும் உண்ணக்கூடிய விதை.
- மெக்கடேமியா கொட்டை
- வேர்க்கடலை என்பது ஒரு கடலை அல்லது பருப்பு வகையைச் சாரும்.
- பிசுத்தா கொட்டை  
ஒரு உண்மையான கொட்டையல்ல]]
வில், இமாசலப் பிரதேசத்தில் உள்ள சிம்லா அருங்காட்சியகத்தில் பெறப்பட்ட படம்]]
# கொட்டை

## பயன்பாடுகள்

கொண்ட விதைகளின் ஊட்டச்சத்து இயல்புகளைக் காட்டும் வரிப்படம்.]]
எண்ணெய் பதார்த்தத்தைக் கொண்டிருப்பதனால், ஆற்றல் தரும் மூலமாக உள்ளது. இவை சமைக்கப்படாமலோ, சமைக்கப்பட்டோ, அல்லது நொறுக்குத்தீனியாக பதப்படுத்தப்பட்டோ மனிதரால் பயன்படுத்தப்படுகின்றது. அத்துடன் இவற்றிலுள்ள எண்ணெய் பிரித்தெடுக்கப்பட்டு, சமையலிலோ, அல்லது ஒப்பனைப் பொருட்களாகவோ பயன்படுத்தப்படுகின்றது.  
பல வகையான கொட்டைகள் விலங்கு உணவாகவும் அமைகின்றது.  
உண்மையான கொட்டைகளாக இருந்தாலும் சரி, பொதுவாக கொட்டை என அழைக்கப்படுவனவாக இருந்தாலும் சரி, பொதுவாக ஒவ்வாமை ஏற்படுத்தும் உணவு வகைகளில் பொதுவானவையாக உள்ளன.
# கொட்டை

## பயன்பாடுகள்

### நல விளைவுகள்

பல நோய்ப் பரவல் இயல் அடிப்படையிலான ஆய்வுகள் கொட்டைகளை உணவாக எடுத்து வரும் மனிதர்களில் Coronary Heart Disease (CHD) வருவதற்கான வாய்ப்புகள் குறைவாக உள்ளதாக அறிவிக்கின்றன. 1993 இல் முதன் முதலாக CHD யிலிருந்து பாதுகாப்பு தொடர்பில் கொட்டைகள் தொடர்புபடுத்தப்பட்டு கூறப்பட்டது. அதன் பின்னர் பல மருந்தியக்கச் சோதனைகள் இந்தக் கூற்றை உறுதிப்படுத்துவதுபோல் வெளிவந்துள்ளன. கொட்டைகளில் உள்ள பல பதார்த்தங்கள் இதற்குக் காரணமாக இருக்கலாம் எனினும், முக்கியமாக அவற்றிலுள்ள ஒமேகா-3 கொழுப்பு அமிலம் என்னும் பதார்த்தமே காரணம் என மருந்தியக்கச் சோதனைகள் காட்டுகின்றன.  
அத்துடன் கொட்டைகளில் மிகக் குறந்தளவிலேயே glycemic index (GI) இருப்பதனால், இன்சுலின் எதிர்ப்பு பிரச்சனை கொண்ட, நீரிழிவு நோய் (இரண்டாவது வகை) நோயுள்ள நோயாளிகளின் உணவில் இவ்வகை கொட்டைகள் சேர்த்துக் கொள்வது பரிந்துரைக்கப்படுகின்றது.  
கொட்டைகளை உண்ணும் மனிதர்கள் ஓரிரு ஆண்டுகள் அதிகமாக வாழ்வதாக ஒரு ஆய்வு குறிப்பிடுகின்றது. ஆனால் இதற்குக் காரணம் கொட்டைகள் உண்ணப்படும்போது வேண்டாத உணவுகளை உண்ணுதல் குறைவதாகவும் இருக்கலாம்.
# கொட்டை

## ஊட்டச்சத்துக்கள்

### ஆக்கக்கூறுகள்

புதிதாக முளைக்கும் தாவரங்களுக்கு ஆற்றல் மற்றும் ஊட்டச்சத்து மூலமாக கொட்டைகள் விளங்குகின்றன. அவை மிகையளவு கலோரிகளையும் முக்கிய நிறைவுறாத கொழுப்புகள் அமிலங்கலான லினோலிக் அமிலம் மற்றும் லினோலெனிக் அமிலம்,உயிர்ச்சத்துக்கள் மற்றும் முக்கிய அமினோவமிலங்களையும் (Essential fatty acids) கொண்டிருக்கிண்றன.பெரும்பாலான கொட்டைகள் உயிர்ச்சத்து E, உயிர்ச்சத்து B2, போலேட்டு (உயிர்ச்சத்து B க்கான ஆதாரம்), நார்ச்சத்துக்கள்,ஆகியவற்றுடன் முக்கிய தாதுக்களான மக்னீசியம்,பாசுபரசு,பொற்றாசியம்,தாமிரம் மற்றும் செலினியம் போன்ற சத்துக்களையும் கொண்டுள்ளது. வெப்பத்தால் வறுக்கப்படாத பச்சையாக உண்ணக்கூடிய நிலையில் கொட்டைகள் மிக நலமானது.ஏனெனில் வறுக்கப்படும் செயல்முறையில் கொட்டைகளில் உள்ள நல்ல கொழுப்புகள் அழிக்கப்படுகின்றன .வறுக்கப்படாத வாதுமை கொட்டைகளில் (walnut) மற்ற விதை அல்லது கொட்டைகளை விட இரு மடங்கு எதிர் ஆக்சிகரணிகள் உள்ளது .உணவுத்திட்ட முறைகளில் வாதுமையில் உள்ள இந்த எதிர் ஆக்ஸிகரனிகள் தீமையா அல்லது நன்மையா என்பதில் சர்ச்சைகள் நிலவுகின்றன.
பொதுவாக சமைக்கப்படாத கொட்டைகளே ஆரோக்கியமானவையாக உள்ளன.கலிஃபோர்னியாவின் பூர்வீக அமெரிக்கர்களால் அஸ்குலஸ் கலிபோர்னிகா (Aesculus californica) *(கலிஃபோர்னியா பக்கீயி அல்லது கலிஃபோர்னியா குதிரை செஸ்நட் என்றும் அறியப்படுகிறது)*எனும் ஒரு வகை மர வகைக் கொட்டைச்செடியின் பழத்தின் அதன் நச்சுப்பகுதிகள் நீக்கப்பட்ட கொட்டைகள் உண்ணப்பட்டது.
# நற்றமனார்

**நற்றமனார்** சங்ககாலப் புலவருள் ஒருவர். அவரது பாடலாக நற்றிணை நானூற்றுள் 133 ஆம் பாடல் ஒன்று மட்டும் உள்ளது.
# நற்றமனார்

## பாடல் சொல்லும் செய்தி

இரும்பைக் காய்ச்சிக் கருவிகள் செய்யும் கொல்லன் சில வேளைகளில் உலையில் தீ கொழுந்து விட்டு எரிவதைத் தணிக்கப் பனைமடல் கிண்ணத்தில் தண்ணீரை அள்ளி உலையில் தெளிப்பான். அப்போது உலையில் கொழுந்து விட்டு எரியும் தீ சற்றே தணியும்.  
ஊர்மக்கள் அவனுக்கும் அவளுக்கும் உள்ள உறவைப்பற்றிப் பேசும் சொல் சற்றே அவளுக்கு அவன் மீதுள்ள வேட்கையைத் தணிக்கிறதாம் - தலைவி சொல்கிறாள்.
# நேரியல் சமன்பாடுகளின் தொகுப்பு

கள் மூன்றின் வரைபடங்கள் மூன்று சமதளங்கள். அச்சமதளங்கள் ஒன்றை ஒன்று வெட்டிக்கொள்ளும் புள்ளி, இச்சமன்பாடுகளின் தீர்வாகும்]]  
கணிதத்தில், **ஒருபடியச் சமன்பாடுகளின் தொகுதி** அல்லது **நேரியல் சமன்பாடுகளின் தொகுதி** (*system of linear equations*) என்பது, குறிப்பிட்ட மாறிகளால் ஆன ஒருபடியச் சமன்பாடுகளின் தொகுப்பாகும். எடுத்துக்காட்டாக,
:<math>\begin{alignat}{7}
3x &&\; + \;&& 2y &&\; - \;&& z &&\; = \;&& 1 & \\
2x &&\; - \;&& 2y &&\; + \;&& 4z &&\; = \;&& -2 & \\
-x &&\; + \;&& \tfrac{1}{2} y &&\; - \;&& z &&\; = \;&& 0 &
\end{alignat}</math>
என்பன <math>x</math>, <math>y</math>, <math>z</math> என்னும் மூன்று மாறிகளால் ஆன மூன்று ஒருபடியச் சமன்பாடுகள். இந்த மூன்று சமன்பாடுகளையும் ஒருங்கே நிறைவு செய்யும் மூன்று மாறிகளின் மதிப்புகள் இச்சமன்பாட்டுத் தொகுதியின் ஒரு தீர்வு எனப்படும்.  
மேற்கண்ட ஒருங்கமை சமன்பாடுகளின் ஒரு தீர்வு:
:<math>\begin{alignat}{2}
x & = & 1 \\
y & = & -2 \\
z & = & -2
\end{alignat}</math>
:இம்மதிப்புகள் மேற்கண்ட மூன்று சமன்பாடுகளையும் நிறைவு செய்கின்றன..  
நேரியல் சமன்பாடுகளின் தொகுதியில் மாறிகளின் எண்ணிக்கையும், சமன்பாடுகளின் எண்ணிக்கையும் சமமாக இருக்க வேண்டும் என்பதில்லை. அவை சமமாக இருப்பின் அவற்றிற்கான ஒரே ஒரு தனிப்பட்ட தீர்வு இருக்கும் என்று சொல்லலாம். மாறிகளின் எண்ணிக்கையை விடச் சமன்பாடுகளின் எண்ணிக்கை அதிகமாக இருந்தால், அவற்றிற்குத் தீர்வு இல்லை.  
கணிதத்தில் ஒருபடிய அமைப்புகள் அல்லது ஒருங்கியங்கள், என்பன தற்காலக் கணிதத்தின் அடிப்படைத் துறைகளில் ஒன்றான நேரியல் இயற்கணிதத்தின் ஒரு பிரிவாகும். ஒரு பலக்கிய அமைப்பின் கணிதப் போல்மம் நேரிலிச் சமன்பாட்டுத் தொகுதியைக் கொண்டிருந்தாலும், தோராயமாக அவற்றை நேரியல் சமன்பாடுகளாய்க் குறைப்பதன் மூலம் அவற்றின் தீர்வை எளிதில் கண்டுபிடிக்கலாம்.
# நேரியல் சமன்பாடுகளின் தொகுப்பு

## எளிய எடுத்துக்காட்டு

நேரியல் சமன்பாட்டுத் தொகுதிகளில் எளியவை இரு மாறிகளில் அமைந்த இரண்டு சமன்பாடுகள்:
:<math>\begin{alignat}{5}
2x &&\; + \;&& 3y &&\; = \;&& 6 & \\
4x &&\; + \;&& 9y &&\; = \;&& 15&.
\end{alignat}</math>  
இத்தொகுதியின் தீர்வைப் பிரதியிடல் மற்றும் நீக்கல் ஆகிய இருமுறைகளில் காணலாம்.  
பிரதியிடல் முறை:  
முதலில், மேலே உள்ள முதல் சமன்பாட்டில் இருந்து <math>x</math> என்னும் மாறியை <math>y</math> மாறி மூலமாக மாற்றிக் கொள்ள:  
:<math>x = 3 - \frac{3}{2}y.</math>  
இப்பொழுது, *x* என்னும் மாறிக்கு மாற்றீடாக இரண்டாவது சமன்பாட்டில் இதனை இடுக:  
:<math>4\( 3 - \frac{3}{2}y \) + 9y = 15.</math>
இது இப்பொழுது <math>y</math> என்னும் ஒரேயொரு மாறியினால் ஆன ஒருபடியச் சமன்பாடு, ஆகவே எளிதாகத் தீர்வைக் காணலாம்: <math>y = 1</math>.  
இப்பொழுது <math>y</math> -யின் இம்மதிப்பை <math>x</math> ஐக் கணிக்கும் சமன்பாட்டில் இட்டால் <math>x = 3/2</math> எனத் தீர்வு காணலாம். இதே முறையைப் பல மாறிகள் இருக்கும் ஒருங்கமைச் சமன்பாடுகளின் தொகுதிக்கும் பயன்படுத்தலாம்.
# நேரியல் சமன்பாடுகளின் தொகுப்பு

## பொது வடிவம்

*n* - மாறிகளில் அமைந்த *m* - நேரியல் சமன்பாடுகளின் தொகுதியின் பொது வடிவம்:  
:<math>\begin{alignat}{7}
a_{11} x_1 &&\; + \;&& a_{12} x_2 &&\; + \cdots + \;&& a_{1n} x_n &&\; = \;&&& b_1 \\
a_{21} x_1 &&\; + \;&& a_{22} x_2 &&\; + \cdots + \;&& a_{2n} x_n &&\; = \;&&& b_2 \\
\vdots\;\;\; && && \vdots\;\;\; && && \vdots\;\;\; && &&& \;\vdots \\
a_{m1} x_1 &&\; + \;&& a_{m2} x_2 &&\; + \cdots + \;&& a_{mn} x_n &&\; = \;&&& b_m. \\
\end{alignat}</math>  
இங்கு <math>x_1,\ x_2,...,x_n</math> என்பன மாறிகள். <math>a_{11},\ a_{12},...,\ a_{mn}</math> என்பன மாறிகளின் கெழுக்கள். <math>b_1,\ b_2,...,b_m</math> என்பன மாறிலிகள். பெரும்பாலும் கெழுக்கள் மெய்யெண்களாகவோ அல்லது சிக்கலெண்களாகவோ இருக்கும். மேலே தரப்பட்ட சமன்பாடுகளைப் பின்வருமாறு வெக்டர் வடிவிலும் அணி வடிவிலும் எழுதலாம்.
# நேரியல் சமன்பாடுகளின் தொகுப்பு

## பொது வடிவம்

### வெக்டர் வடிவம்

:<math>
x_1 \begin{bmatrix}a_{11}\\a_{21}\\ \vdots \\a_{m1}\end{bmatrix} +
x_2 \begin{bmatrix}a_{12}\\a_{22}\\ \vdots \\a_{m2}\end{bmatrix} +
\cdots +
x_n \begin{bmatrix}a_{1n}\\a_{2n}\\ \vdots \\a_{mn}\end{bmatrix}
=
\begin{bmatrix}b_1\\b_2\\ \vdots \\b_m\end{bmatrix}
</math>
# நேரியல் சமன்பாடுகளின் தொகுப்பு

## பொது வடிவம்

### அணி வடிவம்

:<math>A\mathbf{x}=\mathbf{b}</math>
இதில், *A* ஒரு *m*×*n* அணி, **x**, *n* உறுப்புகள் கொண்ட ஒரு நிரல் வெக்டர், **b** , *m* உறுப்புகள் கொண்ட ஒரு நிரல் வெக்டர்.
: <math>
A=
\begin{bmatrix}
a_{11} & a_{12} & \cdots & a_{1n} \\
a_{21} & a_{22} & \cdots & a_{2n} \\
\vdots & \vdots & \ddots & \vdots \\
a_{m1} & a_{m2} & \cdots & a_{mn}
\end{bmatrix},\quad
\mathbf{x}=
\begin{bmatrix}
x_1 \\
x_2 \\
\vdots \\
x_n
\end{bmatrix},\quad
\mathbf{b}=
\begin{bmatrix}
b_1 \\
b_2 \\
\vdots \\
b_m
\end{bmatrix}
</math>
# நேரியல் சமன்பாடுகளின் தொகுப்பு

## தீர்வுக் கணம்

ஒருபடியச் சமன்பாடுகளின் தொகுதியின் தீர்வு என்பது அத்தொகுதியில் உள்ள அனைத்துச் சமன்பாடுகளையும் நிறைவு செய்யும் வகையில் அமையும் என்ற மாறிகளின் மதிப்பாகும். அவ்வாறு அமையும் தீர்வுகளைக் கொண்ட கணம் அத்தொகுதியின் தீர்வுக்கணம் எனப்படும்.  
ஒருபடியச் சமன்பாடுகளின் தொகுதி, பின்வரும் மூன்று விதங்களுள் ஒன்றாக அமையும்:
1. முடிவிலாத் தீர்வுகளைக் கொண்டது.
1. ஒரேயொரு தனித்தீர்வு கொண்டது.
1. தீர்வே இல்லாதது.
# நேரியல் சமன்பாடுகளின் தொகுப்பு

## தீர்வுக் கணம்

### தீர்வுகளை எழுதும் முறை

- முடிவுறு எண்ணிக்கை கொண்ட தீர்வுகள் இருந்தால் அத்தீர்வுகள் கணக்குறியீட்டுக்குள் தரப்படுகின்றன.  
(எ-கா) தீர்வுகள் 2, 3, மற்றும் 4 எனில் தீர்வு கணம் <math> \{2,3,4\} </math> ஆகும்.  
- முடிவிலா எண்ணிக்கை கொண்ட தீர்வுகள் அனைத்தையும் கணக்குறியீட்டில் எழுதுவது எளிதல்ல. அதனால் சில மாறிகள், சார்பிலா மாறிகளாக எடுத்துக் கொள்ளப்படுகின்றன. எனவே அவை எந்த மதிப்புகளையும் எடுத்துக் கொள்ளலாம். மற்ற மாறிகளின் மதிப்புகள், சார்பிலா மாறிகளின் மதிப்புகளைப் பொறுத்து அமையும்.
(எ-கா):
<math>\begin{alignat}{7}
x &&\; + \;&& 3y &&\; - \;&& 2z &&\; = \;&& 5 & \\
3x &&\; + \;&& 5y &&\; + \;&& 6z &&\; = \;&& 7 &
\end{alignat}</math>  
:இச்சமன்பாட்டுத் தொகுதியின் தீர்வுகளைப் பின்வருமாறு எழுதலாம்.  
:<math>x=-7z-1\;\;\;\;\text{and}\;\;\;\;y=3z+2\text{.}</math>  
இங்கு *z* சார்பிலா மாறி. *x*, *y* ன் மதிப்புகள், *z* ன் மதிப்புகளைப் பொறுத்து அமையும். முதலில்
*z* க்கு ஏதாவது ஒரு மதிப்பைத் தேர்ந்தெடுத்துக் கொண்டு பின்பு அதைக்கொண்டு *x* , *y* ன் மதிப்புகளைக் கணக்கிடுவதன் மூலம் தீர்வுக்கணத்தில் உள்ள ஒரு புள்ளியைக் காணலாம். .  
சார்பிலா மாறியை மாற்றி வேறொன்றாகத் தேர்ந்தெடுத்தால், தேர்வுக்கணத்தின் விளக்கம் மாறுபட்டுத் தோன்றும். ஆனால் எழுதப்பட்ட விளக்கம் வேறாக இருந்தாலும் முடிவாகத் தீர்வுகளில் எந்த மாற்றமும் இருக்காது. (எ-கா) மேலேயுள்ள அதே சமன்பாட்டுத் தொகுதிக்குத் தீர்வுகளைப் பின்வருமாறும் எழுதலாம்.  
:<math>y=-\frac{3}{7}x + \frac{11}{7}\;\;\;\;\text{and}\;\;\;\;z=-\frac{1}{7}x-\frac{1}{7}\text{.}</math>
இங்கு *x* சார்பிலா மாறி, *y*, *z* சார்புடைய மாறிகள்.
# நேரியல் சமன்பாடுகளின் தொகுப்பு

## தீர்வுக் கணம்

### வடிவவியல் விளக்கம்

- இரு மாறிகளில் (*x* மற்றும்*y*) அமைந்த சமன்பாடுகளின் தொகுதியில் உள்ள ஒவ்வொரு ஒருபடியச் சமன்பாடும் *xy* தளத்தில் அமைந்த ஒரு கோட்டினைக் குறிக்கும். தொகுதியின் தீர்வுக்கணமானது அதிலுள்ள அனைத்துச் சமன்பாடுகளையும் நிறைவு செய்யும் மாறிகளின் மதிப்புகள் என்பதால் தீர்வுக்கணமானது,
1. ஒரு கோடு (அல்லது)
1. ஒரேயொரு புள்ளி (அல்லது)
1. வெற்றுக்கணமாக இருக்கும்.  
- மூன்று மாறிகளில் அமைந்த சமன்பாடுகளின் தொகுதியில் ஒவ்வொரு ஒருபடியச் சமன்பாடும் முப்பரிமாண வெளியில் (three dimensional space) அமைந்த ஒரு தளத்தைக் குறிக்கும். இத்தளங்கள் வெட்டிக்கொள்ளும் பகுதியாகத் தீர்வுக்கணம் அமையும். எனவே தீர்வுக்கணம்:
1. ஒரு தளம், (அல்லது)
1. ஒரு கோடு (அல்லது)
1. வெற்றுக்கணமாகும்.  
- *n* - மாறிகளில் அமைந்த சமன்பாடுகளின் தொகுதியில் ஒவ்வொரு ஒருபடியச் சமன்பாடும் n – பரிமாண வெளியில் அமைந்த ஒரு மீத்தளத்தைக் (hyper plane) குறிக்கும். இந்த மீத்தளங்கள் வெட்டும் பகுதியாகத் தீர்வுக்கணம் இருக்கும் என்பதால் தீர்வுக்கணம், ஏதாவதொரு பரிமாணத்தில் உள்ள ஃப்ளாட் (flat) ஆக அமையும்.
# நேரியல் சமன்பாடுகளின் தொகுப்பு

## தீர்வுக் கணம்

### பொதுச் செயல்பாடு

பொதுவாக, ஒரு சமன்பாட்டுத் தொகுதியின் செயல்பாடு அதிலுள்ள சமன்பாடுகளின் எண்ணிக்கைக்கும் மாறிகளின் எண்ணிக்கைக்கும் இடையேயுள்ள தொடர்பைப் பொறுத்ததாகும்:  
வழக்கமாக,
1. மாறிகளின் எண்ணிக்கையை விடக் குறைவான சமன்பாடுகளை உடைய தொகுதி முடிவிலா தீர்வுகளைக் கொண்டிருக்கும்.
1. மாறிகளின் எண்ணிக்கைக்குச் சமமான சமன்பாடுகளை உடைய தொகுதி ஒரேயொரு தனித்த தீர்வினைக் கொண்டிருக்கும்.
1. மாறிகளின் எண்ணிக்கையை விட அதிகமான சமன்பாடுகளை உடைய தொகுதிக்குத் தீர்வே கிடையாது.  
இரு மாறிகள் கொண்ட சமன்பாடுகளின் தொகுதிக்கு இந்த மூன்று வகையான முடிவுகளைப் பின்வரும் படங்களின் மூலம் விளக்கலாம்.
:{| =0 cellpadding=5
|-
|-
|| ஒரு சமன்பாடு
|| இரு சமன்பாடுகள்
|| மூன்று சமன்பாடுகள்
|}
ஒரேயொரு சமன்பாடு மட்டுமுள்ள முதல் தொகுதியின் தீர்வுகள் முடிவிலாதவை. அவை நீல வண்ணக் கோட்டின் மீதுள்ள முடிவிலா எண்ணிக்கை கொண்ட புள்ளிகளாகும். இரு சமன்பாடுகள் கொண்ட இரண்டாவது தொகுதிக்கு ஒரேயொரு தனித்தீர்வு உள்ளது. அத்தீர்வு, இரு கோடுகள் வெட்டும் புள்ளியாகும். மூன்று சமன்பாடுகள் கொண்ட மூன்றாவது தொகுதிக்குத் தீர்வுகளே இல்லை. ஏனெனில் மூன்று கோடுகளுக்கும் பொதுவான புள்ளி இல்லை.  
மேலுள்ள மூன்று படங்களும் பொதுவான விளக்கத்தைத் தருகின்றன. சில சமயங்களில் இவ்விளக்கங்களில் இருந்து மாறுபாடுகள் இருப்பதற்கும் வாய்ப்புண்டு.  
1. சமன்பாடுகளின் தொகுதியில் மாறிகளின் எண்ணிக்கையும் சமன்பாடுகளின் எண்ணிக்கையும் சமமாக இரண்டாக இருந்தாலும் தொகுதிக்குத் தீர்வுகளே இல்லாமலும் இருக்கலாம். அப்பொழுது சமன்பாடுகள் இரண்டும் குறிக்கும் கோடுகள் இணையாக இருக்கும்.
1. இரு மாறிகளில் அமைந்த மூன்று சமன்பாடுகளுக்கு ஒரேயொரு தனித்தீர்வு இருக்கலாம். அப்பொழுது அம்மூன்று சமன்பாடுகள் குறிக்கும் கோடுகள் மூன்றும் ஒரே புள்ளியில் சந்திக்கும்.
# நேரியல் சமன்பாடுகளின் தொகுப்பு

## பண்புகள்

### சார்பின்மை (Independence)

ஒருபடியச் சமன்பாடுகளின் தொகுதியில் உள்ள எந்தவொரு சமன்பாட்டையும் மற்றதொரு சமன்பாட்டிலிருந்து அடிப்படைக் கணிதச் செயல்கள் மூலம் பெறமுடியாதெனில் அச்சமன்பாடுகள் சார்பின்மை கொண்டவையாகும். ஒவ்வொரு சார்பிலாச் சமன்பாடும் அதிலுள்ள மாறிகளைப் பற்றிய ஒவ்வொரு விவரத்தினைத் தரும். சார்பிலாச் சமன்பாடுகளைக் கொண்ட ஒரு தொகுதியிலிருந்து ஏதாவதொரு சமன்பாட்டை நீக்கினால் அத்தொகுதியின் தீர்வுக் கணத்தின் அளவெண் அதிகரித்து விடும்.  
எடுத்துக்காட்டாக,
- :<math>3x+2y=6\;\;\;\;\text{and}\;\;\;\;6x+4y=12</math> இவை இரண்டும் சார்பிலாச் சமன்பாடுகள் இல்லை. ஏனென்றால் முதல் சமன்பாட்டை 2 ஆல் பெருக்குவதால் இரண்டாம் சமன்பாட்டைப் பெறமுடியும். இவை சமானமான சமன்பாடுகளாகும்.
- :<math>\begin{alignat}{5}
x &&\; - \;&& 2y &&\; = \;&& -1 & \\
3x &&\; + \;&& 5y &&\; = \;&& 8 & \\
4x &&\; + \;&& 3y &&\; = \;&& 7 &
\end{alignat}</math>
இவை மூன்றும் சார்பிலாச் சமன்பாடுகள் அல்ல. ஏனென்றால் முதல் இரு சமன்பாடுகளையும் கூட்ட மூன்றாவது சமன்பாடு கிடைக்கும். இம்மூன்று சமன்பாடுகளிலிருந்து ஏதாவது ஒரு சமன்பாட்டை நீக்கினாலும் இவற்றின் தீர்வுகளின் எண்ணிக்கை மாறாது. இந்த மூன்று சமன்பாடுகளின் வரைபடம், ஒரே புள்ளியில் வெட்டிக்கொள்ளும் மூன்று கோடுகளாகும்.
# நேரியல் சமன்பாடுகளின் தொகுப்பு

## பண்புகள்

### ஒருங்கிசைவு (Consistency)

ஒருபடியச் சமன்பாடுகளின் தொகுதியிலுள்ள சமன்பாடுகளுக்குப் பொதுத் தீர்வு இருந்தால் அவை ஒருங்கிசைவுள்ளவை எனவும் அவ்வாறு பொதுத்தீர்வு இல்லையெனில் ஒருங்கிசைவில்லாதவை எனவும் அழைக்கப்படும். ஒருங்கிசைவில்லாத சமன்பாடுகளுக்குத் தீர்வு காண முயன்றால், போன்ற முரண்பாடுகள் கிடைக்கும்.  
எடுத்துக்காட்டாக,
:<math>3x+2y=6\;\;\;\;\text{and}\;\;\;\;3x+2y=12</math>
:இரண்டும் ஒருங்கிசைவு இல்லாதவை. இவை இரண்டிற்கும் பொதுத்தீர்வு இருப்பதாக எடுத்துக் கொண்டு முதல் சமன்பாட்டிலிருந்து 3x+2y = 6 என்ற மதிப்பை இரண்டாவது சமன்பாட்டில் பிரதியிட்டால் , என்ற முரண்பாடான கூற்றுதான் கிடைக்கும். எனவே இச்சமன்பாடுகளுக்குத் பொதுத்தீர்வு கிடையாது. இவற்றின் வரைபடம் இரு இணைகோடுகளாகும்.  
மூன்று சமன்பாடுகள் கொண்ட ஒரு தொகுதியில் ஏதாவது இரு சமன்பாடுகள் ஒருங்கிசைவு உடையாதாக இருந்தாலும் அத்தொகுதி ஒருங்கிசைவு இல்லாததாக இருக்கலாம்.  
எடுத்துக்காட்டாக,
:<math>\begin{alignat}{7}
x &&\; + \;&& y &&\; = \;&& 1 & \\
2x &&\; + \;&& y &&\; = \;&& 1 & \\
3x &&\; + \;&& 2y &&\; = \;&& 3 &
\end{alignat}</math>
:ஆகிய மூன்றும் ஒருங்கிசைவு இல்லாத சமன்பாடுகள். ஏனென்றால் முதல் இரண்டு சமன்பாடுகளைக் கூட்டி மூன்றாவது சமன்பாட்டிலிருந்து கழிக்க, என்ற முரண்பாடு கிடைக்கிறது. ஆனால் மூன்றில் எந்த இரு சமன்பாடுகளை எடுத்துக் கொண்டாலும் அவை ஒருங்கிசைவு உள்ளனவையாக அமைகின்றன.  
பொதுவாக, ஒரு ஒருபடியச் சமன்பாடுகளின் தொகுதியில் உள்ள சமன்பாடுகளின் இடது பக்கங்கள் சார்பிலாத்தன்மை இல்லாமலும் வலதுபுறமுள்ள மாறிலிகள் சார்பிலாத்தன்மையுடனும் இருந்தால் அத்தொகுதி ஒருங்கிசைவு இல்லாததாக இருக்கும். மாறாக சமன்பாடுகளின் இடதுபக்கங்கள் சார்பிலாத்தன்மையுடன் இருந்தால் ஒருங்கிசைவான தொகுதியாகவும் இருக்கும்.
# நேரியல் சமன்பாடுகளின் தொகுப்பு

## பண்புகள்

### சமானம் (Equivalence)

ஒரே மாறிகளில் அமைந்த இரண்டு ஒருபடியச் சமன்பாடுகளின் தொகுதிகளில், இரண்டாவது தொகுதியில் உள்ள சமன்பாடுகளை முதல் தொகுதியில் உள்ள சமன்பாடுகளிலிருந்தோ அல்லது முதல் தொகுதியின் சமன்பாடுகளை இரண்டாவது தொகுதியின் சமன்பாடுகளிலிருந்தோ இயற்கணிதச் செயல்கள் மூலம் பெற முடிந்தால் அவை இரண்டும் சமானமான தொகுதிகள் எனப்படும். சமானமான தொகுதிகள் இரண்டும் அவற்றில் உள்ள மாறிகளின் மதிப்புகளைப் பற்றி ஒரேவிதமான விவரங்களையே தரும். சமானமான தொகுதிகளின் தீர்வுக் கணங்கள் சமமாக இருக்கும்.
# நேரியல் சமன்பாடுகளின் தொகுப்பு

## தீர்வு காணல்

ஒருபடியச் சமன்பாடுகளின் தொகுதியைத் தீர்ப்பதற்குப் பல வழிமுறைகள் உள்ளன.
# நேரியல் சமன்பாடுகளின் தொகுப்பு

## தீர்வு காணல்

### நீக்கல் முறை

1. முதல் சமன்பாட்டில் ஏதாவதொரு மாறியின் மதிப்பை மற்ற மாறிகளின் மூலமாக கண்டுபிடிக்க வேண்டும்.
1. பின்பு அம்மதிப்பை மற்ற சமன்பாடுகளில் பிரதியிட வேண்டும். இதனால் எடுத்துக் கொண்ட தொகுதியை விட மாறிகளின் எண்ணிக்கையிலும் சமன்பாடுகளின் எண்ணிக்கையிலும் குறைந்த ஒரு புதிய தொகுதி கிடைக்கும்.
1. தொகுதி ஒரேயொரு சமன்பாடாக மாறும்வரை முதல் இரண்டு செயல்களைத் தொடர்ந்து செய்ய வேண்டும்.
1. இந்த ஒற்றைச் சமன்பாட்டைத் தீர்த்து ஒரு மாறியின் மதிப்பைக் காண வேண்டும். பின்பு அம்மாறியின் மதிப்பை படி 2 லுள்ள சமன்பாட்டில் பிரதியிட இரண்டாவது மாறியின் மதிப்பைக் காணலாம். அடுத்து இந்த இரு மாறிகளின் மதிப்புகளையும் படி 1 ல் பிரதியிட்டு மூன்றாவது மாறியின் மதிப்பைக் காணலாம்.  
(எ-கா):
:<math>\begin{alignat}{7}
x &&\; + \;&& 3y &&\; - \;&& 2z &&\; = \;&& 5 & \\
3x &&\; + \;&& 5y &&\; + \;&& 6z &&\; = \;&& 7 & \\
2x &&\; + \;&& 4y &&\; + \;&& 3z &&\; = \;&& 8 &
\end{alignat}</math>
முதல் சமன்பாட்டிலிருந்து *x* ன் மதிப்பு , இதனை மற்ற இரு சமன்பாடுகளிலும் பிரதியிடக் கிடைப்பது,
:<math>\begin{alignat}{5}
-4y &&\; + \;&& 12z &&\; = \;&& -8 & \\
-2y &&\; + \;&& 7z &&\; = \;&& -2 &
\end{alignat}</math>
இதில் முதல் சமன்பாட்டிலிருந்து கிடைக்கும் *y* ன் மதிப்பு, , இதை இரண்டாவதில் பிரதியிட கிடைப்பது, .
இப்பொழுது,  
:<math>\begin{alignat}{7}
x &&\; = \;&& 5 &&\; + \;&& 2z &&\; - \;&& 3y & \\
y &&\; = \;&& 2 &&\; + \;&& 3z && && & \\
z &&\; = \;&& 2 && && && && &
\end{alignat}</math>
என இரண்டாவதில் பிரதியிட , எனக் கிடைக்கிறது. மேலும் , என முதல் சமன்பாட்டில் பிரதியிட எனக் கிடைக்கிறது.எனவே தீர்வுகணம், என்ற ஒற்றைப் புள்ளியாகும்.
# நேரியல் சமன்பாடுகளின் தொகுப்பு

## தீர்வு காணல்

### நிரைக் குறைப்பு முறை

முதலில் சமன்பாட்டுத் தொகுதியை விரிவுபடுத்தப்பட்ட அணிவடிவில் (augmented matrix) எழுதிக் கொள்ள வேண்டும். பின்பு சாதாரண உருமாற்றங்கள் மூலம் அதனை ஏறுபடி வடிவத்திற்கு (echelon form) மாற்றிக் கொள்ள வேண்டும். சாதாரண நிரை உருமாற்றங்களிலுள்ள மூன்று செயல்பாடுகள்:
1. ஏதேனும் இரு நிரைகளை இடமாற்றுதல்.
1. ஒரு நிரையின் உறுப்புகளைப் பூச்சியமற்ற எண்ணால் பெருக்குதல்.
1. ஒரு நிரையில் உள்ள உறுப்புகளை மற்றொரு நிரையில் உள்ள ஒத்த உறுப்புகளோடு ஒரே எண்ணால் பெருக்கிக் கூட்டுதல்.  
எடுத்துக்காட்டு:
:<math>\[\begin{array}{rrr|r}
1 & 3 & -2 & 5 \\
3 & 5 & 6 & 7 \\
2 & 4 & 3 & 8
\end{array}\]\text{.}
</math>  
:<math>\[\begin{array}{rrr|r}
1 & 3 & -2 & 5 \\
3 & 5 & 6 & 7 \\
2 & 4 & 3 & 8
\end{array}\]</math><math>\sim
\[\begin{array}{rrr|r}
1 & 3 & -2 & 5 \\
0 & -4 & 12 & -8 \\
2 & 4 & 3 & 8
\end{array}\]</math><math>\sim
\[\begin{array}{rrr|r}
1 & 3 & -2 & 5 \\
0 & -4 & 12 & -8 \\
0 & -2 & 7 & -2
\end{array}\]</math><math>\sim
\[\begin{array}{rrr|r}
1 & 3 & -2 & 5 \\
0 & 1 & -3 & 2 \\
0 & -2 & 7 & -2
\end{array}\]</math><math>\sim
\[\begin{array}{rrr|r}
1 & 3 & -2 & 5 \\
0 & 1 & -3 & 2 \\
0 & 0 & 1 & 2
\end{array}\]</math><math>\sim
\[\begin{array}{rrr|r}
1 & 3 & -2 & 5 \\
0 & 1 & 0 & 8 \\
0 & 0 & 1 & 2
\end{array}\]</math><math>\sim
\[\begin{array}{rrr|r}
1 & 3 & 0 & 9 \\
0 & 1 & 0 & 8 \\
0 & 0 & 1 & 2
\end{array}\]</math><math>\sim
\[\begin{array}{rrr|r}
1 & 0 & 0 & -15 \\
0 & 1 & 0 & 8 \\
0 & 0 & 1 & 2
\end{array}\].</math>
கடைசி அணி ஏறுபடி வடிவில் உள்ளது. இதிலிருந்து சமன்பாடுகளின் தீர்வு: , , .
# நேரியல் சமன்பாடுகளின் தொகுப்பு

## தீர்வு காணல்

### கிராமரின் விதி

கிராமரின் விதியின் வாய்ப்பாடு, ஒருபடியச் சமன்பாட்டுத் தொகுதியின் தீர்வில், ஒவ்வொரு மாறியின் மதிப்பையும் இரு அணிக்கோவைகளின் ஈவாகத் தருகிறது.  
எடுத்துக்காட்டு:
:<math>\begin{alignat}{7}
x &&\; + \;&& 3y &&\; - \;&& 2z &&\; = \;&& 5 & \\
3x &&\; + \;&& 5y &&\; + \;&& 6z &&\; = \;&& 7 & \\
2x &&\; + \;&& 4y &&\; + \;&& 3z &&\; = \;&& 8 &
\end{alignat}</math>
என்ற சமன்பாடுகளின் தீர்வு:
:<math>
x=\frac
{\,\ \begin{matrix}5&3&-2\\7&5&6\\8&4&3\end{matrix} \\,}
{\,\ \begin{matrix}1&3&-2\\3&5&6\\2&4&3\end{matrix} \\,}
,\;\;\;\;y=\frac
{\,\ \begin{matrix}1&5&-2\\3&7&6\\2&8&3\end{matrix} \\,}
{\,\ \begin{matrix}1&3&-2\\3&5&6\\2&4&3\end{matrix} \\,}
,\;\;\;\;z=\frac
{\,\ \begin{matrix}1&3&5\\3&5&7\\2&4&8\end{matrix} \\,}
{\,\ \begin{matrix}1&3&-2\\3&5&6\\2&4&3\end{matrix} \\,}.
</math>
ஒவ்வொரு மாறியின் மதிப்பைத் தரும் வாய்ப்பாட்டிலும், பகுதி சமன்பாடுகளின் கெழுக்களால் ஆன அணிக்கோவை. தொகுதி, அந்த அணிக்கோவையில் அந்த மாறியின் கெழுக்களால் ஆன நிரலில் சமன்பாடுகளின் மாறிலி உறுப்புகளைப் பிரதியிட்ட அணிக்கோவையாகும்.
# நன்பலூர்ச் சிறுமேதாவியார்

**நன்பலூர்ச் சிறுமேதாவியார்** சங்ககாலப் புலவர்களில் ஒருவர். இரண்டு பாடல்கள் இவரால் பாடப்பட்டவை. இரண்டுமே அகப்பொருள் முல்லைத் திணையைச் சேர்ந்தவை. மேலான அறிவுள்ளவரை மேதாவி எனக் குறிப்பிடுவது வழக்கம். இவரது ஊர் நன்பலூர்.
# நன்பலூர்ச் சிறுமேதாவியார்

## இவர் சொல்லும் செய்திகள்

- ஆடுகளை ஒன்று திரட்ட இடையன் வீளை என்னும் வாய்ஊதல் ஒலியை எழுப்புவான். அந்த ஒலியைக் கேட்டுப் பயந்து முயல் பயந்து ஓடிப் புதருக்குள் ஒடுங்கிக்கொள்ளுமாம்.
- வினை முற்றி மீளும் தலைமகன் தன் தேர்ப்பாகனிடம் சொல்கிறான். இடையன் விளைந்து கிடக்கும் முதைபுனம் காவல்புரியும் ஊர்தான் என் தலைவி வாழும் ஊர். (விரைந்து தேரைச் செலுத்துக)
- முசுண்டைச் செடி குவிந்த இலைகளையும், வெண்மையான பூக்களையும் கொண்டது. வானத்தில் மீன்கள் பூத்துக் கிடப்பது போல இது மழைக்காலத்தில் பூத்துக் கிடக்கும்.
- இடையன் முல்லைப் பூவையும், தோன்றிப் பூவையும் இதனோடு விரவி வரும்படி கண்ணியாகக் கட்டி அணிந்துகொள்வான். தன் வன்புலம் என்னும் ப்ன்செய் நிலத்தில் விளைந்திருக்கும் விளைச்சளை மேயவரும் காட்டுப் பன்றிக்கு இரவில் காவல் புரிவான். அப்போது அவன் கையில் கொள்ளி என்னும் தீப்பந்தம் வைத்திருப்பான். கையில் வைத்திருக்கும் கொம்பை ஊதுவான். அந்தக் கொம்பு ஊதலைக் கேட்டுக் குள்ளநரிகள் உளம்பும்(ஊளையிடும்).
- தலைமகளைத் திருமணம் செய்துகொண்டு விருந்தாளியாக வருக, இரவில் வரவேண்டாம் என்று தோழி தலைமகனுக்கு அறிவுறுத்துகிறாள்.
- துரு என்னும் ஆட்டுப் பாலில் விளைந்த தயிர், புற்றில் விளைந்து பறக்கும் ஈசலைப் பிடித்துப் போட்டுச் சமைத்த புளிச்சுவை கொண்ட வரகரிசிச் சோறு, அத்துடன் ஆவின் பாலில் காய்ச்சிய வெண்ணெய் ஆகியவை இடையர் தரும் விருந்தாகும். திருமண விருந்தில் பால்சோறும் உண்டு.
- முள்வேலி, முடம்பட்ட பந்தல்கால், புதுப்பானை போல் செந்நிறம் கொண்ட வீட்டுச்சுவர் - இவற்றைக் கொண்டது இடையர் சிற்றில்.
# நன்பலூர்ச் சிறுமேதாவியார்

## இவர் சொல்லும் செய்திகள்

### பழந்தமிழ்

- ஐதுபடு கொள்ளி = எரியாமல் புகைந்துகொண்டே இருக்கும் தீப்பந்தம்
- கருங்கோடு = கொம்பு என்னும் ஊதல்
- பம்பிய = செடிகொடிகள் புதராகிக் கிடக்கின்ற
- முதைபுனம் = விளைந்திருக்கும் முல்லைநிலம்
# பொபி ஃபாரெல்

**ரொபேர்ட்டொ "பொபி" அல்ஃபொன்சோ ஃபாரெல்** (அக்டோபர் 6, 1949 — டிசம்பர் 30, 2010) என்பவர் 1970களில் மிகவும் பிரபலமான பொனி எம். என்ற பாப் இசை மற்றும் திசுக்கோ குழுவின் ஒரு உறுப்பினரும், நடனக்காரரும், பாடகரும் ஆவார். ஃபாரெல் ஆம்ஸ்டர்டாமில் வசித்து வந்தார்.
# பொபி ஃபாரெல்

## இளமைக்காலம்

கரிபியன் நாடான நெதர்லாந்து அண்டிலிசுவில் உள்ள அருபா தீவில் ஃபாரெல் பிறந்தார். தனது 15வது அகவையில் தனது பள்ளிப்படிப்பை முடித்து இரண்டாண்டுகள் மாலுமியாகப் பணியாற்றியபோது பல நாடுகளுக்கும் சென்று சென்று, நோர்வேயில் தனது வாழ்க்கையை ஆரம்பித்தார். அங்கிருந்து நெதர்லாந்து சென்று சில காலம் நடனக்காரராகத் தொழிலை ஆரம்பித்து பின்னர் அங்கிருந்து [[செருமனி சென்றார்.
# பொபி ஃபாரெல்

## பொனி எம். இசைக்குழுவில்

செருமனியில் அப்போது புதிதாக ஆரம்பிக்கப்பட்ட பொனி எம். என்ற பாப் இசைக் குழுவில் இணைத்துக் கொள்ளப்பட்டார். 1978 ஆம் ஆண்டில் "டாடி கூல்" என்ற தனது முதலாவது பாடல் மூலம் பொனி எம். குழு புகழ் பெற்றது. அதே ஆண்டு "றிவர்ஸ் ஒஃப் பாபிலோன்" என்ற பாடலுடன் சேர்ந்து ஐக்கிய இராச்சியத்தில் முதல் தரப் பாடலாகத் தேர்ந்தெடுக்கப்பட்டிருந்தது. பிரித்தானியாவில் மட்டும் 2 மில்லியன் இசைத்தட்டுகள் விற்கப்பட்டன.  
1986 ஆம் ஆண்டில் பொனி எம். இசைக்குழு கலைக்கப்பட்டதை அடுத்து, ஃபாரெல் தனியே வெறு மூன்று பெண் பாடகர்களுடன் இணைந்து "Bobby Farrell of Boney M." என்ற பெயரில் தனது இசைப்பயணத்தை மேற்கொண்டார்.
# பொபி ஃபாரெல்

## மறைவு

பொபி ஃபாரெல் 2010, டிசம்பர் 30 இல் உருசியாவின் சென் பீட்டர்ஸ்பேர்க் நகரில் உள்ள ஒரு விடுதியில் காலமானார். இறப்பதற்கு முதல் நாள் ஒரு நடன விழாவில் தனது குழுவுடன் கலந்து கொண்டார். இறப்பிற்கான காரணம் தெரிவிக்கப்படவில்லை. இவருக்கு ஒரு மகனும் ஒரு மகளும் உள்ளனர்.
# நன்னாகனார் (புலவர்)

**நன்னாகனார்** சங்ககாலப் புலவர்களில் ஒருவர். இவர் 5 பாடல்கள் பாடியுள்ளார். ஓய்மான் நல்லியக்கோடன், ஓய்மான் வில்லியாதன், கரும்பனூர் கிழான் ஆகியோர் அந்தப் பாடல்களில் சிறப்பித்துப் பாடப்பட்டுள்ளனர்.
# நன்னாகனார் (புலவர்)

## ஓய்மான் நல்லியக் கோடன்

- புறநானூறு 176
ஓய்மான் நாட்டுத் தலைநகர் இலங்கை. இதனை நன்மாவிலங்கை என்று சிறுபாணாற்றுப்படை நூல் குறிப்பிடுவது போல, இப்பாடல் பெருமாவிலங்கை என்று குறிப்பிடுகிறது.  
பாரியின் பறம்பு மலையிலுள்ள பனிச்சுனை நீரை ஒருமுறை உண்டவர் என்றென்றும் அதனை நினைத்துக்கொண்டிருப்பது போல நல்லியக்கோடனிடம் பரிசில் பெற்ற நான் அவனை மறக்கமுடியாமல் எண்ணி எண்ணி மகிழ்ந்துகொண்டிருக்கிறேன் - என்கிறார் நன்னாகனார்.
# நன்னாகனார் (புலவர்)

## ஓய்மான் நல்லியக் கோடன்

### பாரி பறம்பில் பனிச்சுனை

பாரி கடையெழு வள்ளல்களில் ஒருவன். அவனது நாடு பறம்பு மலை. அந்த மலையில் பனி போன்ற நீர் நிறைந்த சுனை ஒன்று இருந்ததாம். அந்தச் சுனைநீர் மிகவும் இனிமையானதாம்.
# நன்னாகனார் (புலவர்)

## ஓய்மான் நல்லியக் கோடன்

### ஓரை விளையாட்டு

ஓரை விளையாடும் மகளிர் பாவை செய்யச் சேற்றைக் கிண்டுவர். அப்போது அவர்கள் ஆம்பல் கிழங்கையும், ஆமை முட்டையையும் பெற்று இன்புறுவர்.
# நன்னாகனார் (புலவர்)

## ஓய்மான் வில்லியாதன்

- புறநானூறு 376
ஓய்மான் நாட்டு அரசன் வில்லியாதன். சிறந்த கொடைவள்ளல்களில் இவனும் ஒருவன். புலவர் மாலை வேளையில் இவனது அரண்மனை முன் நின்றாராம். நிலா ஒளி வீசிற்றாம். இமைத்தவர் விழிப்பது போல வில்லியாதன் அங்கு வந்தானாம். நள்ளிரவிலேயே புலவரின் கிழிந்த ஆடைகளை நீக்கிப் புத்தாடை உடுத்தச் செய்தானாம். பருகத் தேறல் தந்தானாம். சுட்ட கறிகள் தந்தானாம். நரக வேதனையில் நலிந்த புலவரது வறுமையைப் போக்கினானாம். அன்று முதல் புலவர் பிற வள்ளல்களை நாடிச் செல்லும் நிலையே இல்லாமல் போயிற்றாம்.
- புறநானூறு 379
வில்லியாதன் 'இலங்கை கிழவோன்' என்று போற்றப்படுகிறான். இவனது வள்ளண்மை பற்றிக் கிணை முழக்கும் பாணர் கூறக் கேட்டுப் புலவர் அவனிடம் சென்றாராம். தாய்பால் உண்ணாத குழவி போல் சென்றாராம். அவனது திருமனையில் வந்தவருக்கெல்லாம் வழங்கச் சமைக்கும் புகையின் மணம் மழைமேகம் போலத் தெருவெல்லாம் மூடிக்கொண்டிருந்ததாம். புலவரும் உண்டு மகிழ்ந்தாராம்.
# நன்னாகனார் (புலவர்)

## கரும்பனூர் கிழான்

- புறநானூறு 381  
வேங்கட நாட்டு மன்னனாகக் கரும்பனூரில் இருந்துகொண்டு அரசாண்ட மன்னவன் கரும்பனூர் கிழான்.  
இவனைப் புலவர் **அறத்துறை அம்பி** என்று போற்றுகிறார். மக்களின் வாழ்க்கை என்னும் பேராற்றில் கொடை வழங்கும் அறத்தின் படித்துறையாக விளங்கியவன் இந்த மன்னன். ஆற்றைக் கடக்க உதவும் அம்பி என்னும் தெப்பம் உறுவர்களையும் (பெரியவர்களையும்) சிறுவர்களையும் அக்கரைக்கும் இக்கரைக்கும் கொண்டுசெல்லும். அதுபோல இவன் வாழ்க்கையின் குறிக்கோளை அடைய உதவி வந்தான். ஊனும் ஊணும் (கறியும் சோறும்) தின்று சலிக்கும்போது பால்சோறு தருவானாம். பிரியும்போது பிறரிடம் சென்று கையேந்தாவண்ணம் கொடை நல்குவானாம்.  
- புறநானூறு 384
இந்தப் பாடலில் அடிகள் சிதைந்துள்ளன.  
முயல் தாவும்போது இரும்பைப் பூ கொட்டுமாம். விழா இல்லாவிட்டாலும் உழவரின் மண்பானையில் சோறு மலர்ந்திருக்குமாம். புலவர் போதும் போதும் என்று தடுத்தாலும் கரும்பனூர் கிழான் கொடை வழங்குவதை நிறுத்தமாட்டானாம். இவனது கொடைப்புகழைக் கண்டு உணவை நல்கும் மண்ணே நாணிற்றாம். இவன் விருந்தினர்க்கு ஊற்றும் நெய்யைக் கண்டு நீரே நாணம் கொண்டதாம். மழை வழங்கும் வெள்ளி எங்கு போனால் என்ன? கரும்பனூர் கிழானின் கொடை தடையின்றி வழங்கப்படுமாம்.
# நன்னாகனார் (புலவர்)

## அருஞ்சொல்

இவர் பல அரிய அருஞ்சொற்களைப் பயன்படுத்தியுள்ளார்.
- உறுவர், சிறுவர் = பெரியவர் சிறியவர்
- ஊனும் ஊணும் = கறியும் சோறும்
- சேயை இவணை = தொலைவிலுள்ளாய் இங்குள்ளாய்
- பூங்கள் (உழவர் மண்டையில்) = பூத்திருக்கும் சோறு
- மென்பால், வன்பால் = ஆற்றுப்படுகை, வானம் பார்த்த பூமி
# நன்னாகனார் (புலவர்)

## அருஞ்சொல்

### பழந்தமிழ்

விழா இல்லாவிட்டாலும் உழவர் மண்டையில்(உழவர் உண்கலத்தில்) 'பூங்கள் வைகுந்து' என்னும்போது 'உம்' என்னும் இடைச்சொல் 'உந்து' வினைமுற்று இடைச்சொல்லாக வழங்கப்பட்டுவந்த பழந்தமிழைக் காணமுடிகிறது.
# நன்னாகனார் (புலவர்)

## அருஞ்சொல்

### பழந்தமிழ்

#### சொல் விளக்கம்

நறவு - கனற்றக் கொண்டது. கன்றறல் = மண்ணில் புதைத்துச் சூடேற்றுதல்.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## முன்னுரை

உலகில் மனித அறிவுக்குத் தெரிந்த அனைத்துத் தகவல்களையும் ஒன்றாகத் தொகுக்க வேண்டும் என்கிற எண்ணம் ஏற்பட்டதன் முதிர்ச்சியாக “என்சைக்ளோபீடியா பிரிட்டானிகா” எனும் மிகப்பெரும் கலைக்களஞ்சியம் தோன்றியது. இதில் ஏற்கனவே தொகுக்கப்பட்ட தகவல்களுடன், உலகில் அவ்வப்போது ஏற்பட்டு வரும் புதிய மாற்றங்கள் குறித்த தகவல்களும் சேர்க்கப்பட்டு வருகின்றன. உலகிலுள்ள ஒவ்வொரு நாட்டிலும், அந்நாட்டின் பயன்பாட்டிலுள்ள மொழிகளில் இந்த “என்சைக்ளோபீடியா பிரிட்டானிகா”வை அடிப்படையாகவும், வழிகாட்டியாகவும் கொண்டு கலைக்களஞ்சியங்கள் உருவாக்கப்பட்டு இருக்கின்றன. இந்தக் கலைக்களஞ்சியங்களை நவீன ஊடகமான இணையத்தில் கொண்டு வரும் முயற்சியில் உருவாக்கப்பட்டதுதான் விக்கிப்பீடியா. தமிழ் உட்பட 267 மொழிகளில் உருவாக்கப்பட்டிருக்கும் விக்கிப்பீடியாவில் ஒவ்வொரு மொழியிலும் தன்னார்வப் பயனர்களின் பங்களிப்போடும் கூட்டு முயற்சியோடும் பல அரிய தகவல்களைக் கொண்ட கட்டுரைகள் தொடர்ந்து பதிவு செய்யப்பட்டு வருகின்றன. இதில் தமிழ் மொழியிலான விக்கிப்பீடியாவும் ஒரு அரிய தமிழ்க் கலைக்களஞ்சியமாக உருவாக்கப்பட்டு வருகிறது.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## விக்கிப்பீடியாவின் தொடக்கம்

2001 ஆம் ஆண்டில் இணையதளம் அமைப்பதில் வல்லவரான ஜிம்மி வேல்ஸ் மற்றும் தத்துவ ஆசிரியரான லாரி சாஞ்சர் ஆகியோர் அடங்கிய குழுவினர் விக்கிப்பீடியாவைத் தொடங்கினர். ஹவாய் (Hawaii) மொழியில் விக்கி (Wiki) என்ற சொல்லுக்கு விரைவு என்று பொருள். அறிவு சார்ந்த தகவல்களை விரைவாகப் பயன்பாட்டாளர்களுக்குத் தருவதால் இணைய வழி என்சைக்ளோபீடியாவிற்கு விக்கிப்பீடியா எனப் பெயரிட்டதாக இவர்கள் தெரிவிக்கின்றனர். இந்த விக்கிப்பீடியாவிற்காக 2001 ஆம் ஆண்டில் ஜனவரி 12 ஆம் தேதியில் www.wikipedia.com என்கிற இணைய முகவரியும், ஜனவரி 13 ஆம் தேதியில் www.wikipedia.org என்கிற இணைய முகவரியும் பதிவு செய்யப்பட்டு, ஜனவரி 15 ஆம் தேதியில் “விக்கிப்பீடியா” (Wikipedia) தொடங்கப்பட்டது.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## தமிழ் விக்கிப்பீடியா

விக்கிப்பீடியா அமைப்பு, 2001 ம் ஆண்டு மார்ச் மாதத்தில் பிரெஞ்ச் மொழியிலும், மே மாதத்தில் ஜெர்மன் மொழியிலும் விக்கிப்பீடியாக்களை உருவாக்கியது. இத்துடன் விக்கிப்பீடியா தளத்தில் பிற மொழிகளில் ஆர்வமுடையவர்கள் அம்மொழிகளில் விக்கிப்பீடியாக்களை உருவாக்கிக் கொள்ளும் வசதி செய்யப்பட்டது. இவ்வசதிகளைப் பயன்படுத்தித் தங்கள் மொழிகளில் ர்வமுடைய பலர், அவரவர் மொழிகளுக்கான விக்கிப்பீடியாக்களைத் தொடங்கினர். இப்படி உலகின் பல்வேறு நாடுகளில் பயன்பாட்டில் இருந்து வரும் சுமார் 267 மொழிகளில் விக்கிப்பீடியாக்கள் உருவாக்கப்பட்டுள்ளன.  
2003 ம் ஆண்டில் செப்டம்பர் 30 ம் தேதியில் “மனித மேம்பாடு” என்கிற தலைப்பில் ஒரு சிறு தகவல் தமிழில் இடம் பெற்றது. ஆனால் பின்னர் இது தமிழ் விக்கிப்பீடியாவின் நடைமுறைகளுக்கு ஏற்றதாக இல்லை என நீக்கப்பட்டது. இலங்கையில் பிறந்து வளைகுடா நாடான அபுதாபியில் கட்டிடப் பொறியாளராக இருந்து வரும் மயூரநாதன் என்பவர் 2003 ஆம் ஆண்டில் நவம்பர் மாதத்தில் தமிழ் விக்கிப்பீடியாவிற்கான முகப்புப் பக்கத்தை (முதற்பக்கம்) முதன்முதலாகத் தமிழில் உருவாக்கினார். அதன் பிறகு இவர் தொடர்ந்து பல கட்டுரைகளின் வாயிலாகப் பங்களிப்பு செய்து தமிழ் விக்கிப்பீடியாவின் பக்கம் உலகத் தமிழர்கள் பலரது கவனத்தையும் கொண்டு வந்தார்.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## தன்னார்வப் பயனர்கள்

வணிக நோக்கமற்ற விக்கிமீடியா பவுண்டேசன் எனும் அமைப்பால் இயக்கப்படுகிறது. விக்கிப்பீடியாவில் கட்டுரைகள் மற்றும் பக்க வடிவமைப்புகளில் பங்களிப்பவர்கள் அனைவரும் பயனர்கள் என்று அழைக்கப்படுகின்றனர். இவர்கள் தவிர பயனர் நிர்வாகி, தானியங்கிகள், பயனர் அதிகாரி போன்ற சில உயர்நிலையிலான பயனர்களும் உள்ளனர். இவர்களுக்கு கட்டுரை தொகுப்பில் பயனர்களைக் காட்டிலும் கூடுதலாக சில உரிமைகள் அளிக்கப்பட்டுள்ளன. விக்கிப்பீடியா அமைப்பு எந்தப் பயனர்களுக்கும் பணம் மற்றும் பிற பயன்கள் என்று ஏதும் அளிப்பதில்லை. இருப்பினும் அனைத்து மொழி விக்கிப்பீடியாக்களிலும் தன்னார்வத்துடன் பல லட்சக்கணக்கான பயனர்கள் பதிவு செய்து கொண்டு செயல்பட்டு வருகின்றனர். தமிழ் விக்கிப்பீடியாவில் சுமார் பதினைந்தாயிரம் பயனர்கள் வரை பதிவு செய்துள்ளனர். இவர்களில் சுமார் ஐம்பது பயனர்கள் மட்டும் தொடர்ந்து பங்களித்து வருகின்றனர்.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## ஐந்து தூண்கள் கொள்கை

விக்கிப்பீடியாவில் 1. கலைக்களஞ்சியம், 2. நடுநிலைமை, 3. இலவசக் கலைக்களஞ்சியம், 4. நன்னடத்தை, 5. கொள்கை மாற்றங்கள் என்கிற ஐந்து வழியிலான பொதுக் கொள்கைகள் கடைப்பிடிக்கப்படுகின்றன. இவை விக்கிப்பீடியாவின் ஐந்து தூண்கள் என்று சொல்லப்படுகின்றன. தமிழ் விக்கிப்பீடியாவிலும் இக்கொள்கை கடைப்பிடிக்கப்படுகிறது. இதன்படி தமிழ் விக்கிப்பீடியாவில் உருவாக்கப்படும் கட்டுரைகள் பாகுபாடில்லாமல் நடுநிலைமையுடன் பிற மொழிச் சொற்கள் கலப்பின்றி இருக்க வலியுறுத்தப்படுகிறது. கட்டுரைகளில் பிற பயனர்கள் மாற்றம் செய்யும் பொழுது அதை ஏற்றுக் கொள்ள வேண்டும். ஆலமரத்தடி என்கிற கலந்துரையாடல் பக்கத்தின் வழியாக பயனர்களால் பரிந்துரைக்கப்படும் கொள்கைகள் தமிழ் விக்கிப்பீடியாவில் நடைமுறைப்படுத்தப்படுகின்றன. இதுபோல் விக்கிப்பீடியாவின் பெயருக்கு களங்கம் ஏற்படும் நிலையைத் தவிர்க்க சில வழிகாட்டல்களை முன்வைத்து அதைப் பின்பற்றவும் வேண்டப்படுகிறது.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## தமிழ் விக்கிப்பீடியாவில் பங்களிப்புகள்

தமிழ் விக்கிப்பீடியா இணையத்தில் இருக்கும் ஒரு இலவசக் கலைக்களஞ்சியம். இதில் உலகின் எப்பகுதியில் இருப்பவரும் தமிழ் விக்கிபீடியாவின் கொள்கைகளுக்கும், வழிகாட்டலுக்கும் உட்பட்டு பங்களிப்புகளைச் செய்ய முடியும். தமிழ் விக்கிப்பீடியாவிற்குள் ஏதாவது ஒரு தகவலைத் தேடி பார்வையாளராக வந்தவர்கள் யாரும் அந்தப் பக்கத்தில் ஏதாவது மாற்றம் செய்ய வேண்டும் அல்லது புதிதாக ஏதாவது சேர்க்க வேண்டும் என்கிற நிலையில் பங்களிக்க முடியும். இதே போல் தமிழ் விக்கிப்பீடியாவின் பயனராகப் பதிவு செய்து கொண்டு புதிய கட்டுரைகள் உருவாக்கம், ஏற்கனவே உள்ள கட்டுரைகளில் தேவையான மாற்றங்கள், தகவல் மற்றும் படம் சேர்க்கைகள் போன்றவற்றை செய்து பங்களிக்க முடியும்.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## கட்டுரை உள்ளீடு செய்தல்

தமிழ் விக்கிப்பீடியாவின் ஒவ்வொரு பக்கத்திலும் இடது புறத்தில் இருக்கும் தேடல் என்கிற தலைப்பின் கீழ் காலியாக இருக்கும் பெட்டியில் கட்டுரைக்கான தலைப்பை உள்ளீடு செய்து செல் அல்லது தேடு என்ற பொத்தானைச் சொடுக்கினால், தமிழ் விக்கிப்பீடியாவில் அந்தத் தலைப்பில் கட்டுரை முன்பே இடம் பெற்றிருந்தால் அந்தப் பக்கம் திறக்கும். அந்தத் தலைப்பில் கட்டுரை எதுவும் இல்லாத நிலையில், உள்ளீடு செய்த தலைப்பு சிகப்பு நிறத்தில் தெரிவதுடன் “இந்தத் தலைப்பில் கட்டுரைகள் எதுவுமில்லை, இதை நீங்கள் உருவாக்கலாம்” என்கிற செய்தியும் கிடைக்கிறது. சிகப்பு நிறத்தில் தெரியும் தலைப்பைச் சொடுக்கினால் அந்தத் தலைப்பிற்கான புதிய தொகுத்தல் பக்கம் திறக்கிறது. இந்தப் பக்கத்தில் தமிழ் விக்கிப்பீடியாவிற்கு ஏற்ற முறையில் தமிழில் தட்டச்சு செய்யலாம் அல்லது முன்பே தட்டச்சு செய்யப்பட்ட கட்டுரையை அப்படியே பிரதி (Copy) செய்து உருவாக்க விரும்பும் கட்டுரைக்கான தொகுப்புப் பக்கத்தில் (Paste) ஒட்டி விடலாம்.  
தொகுப்புப் பக்கத்தில் தட்டச்சு செய்து முடித்த பின்பு அதன் கீழ் உள்ள “முன் தோற்றம் காட்டு” என்கிற பொத்தானைச் சொடுக்கிக் கட்டுரை இடம் பெறும் தோற்றம் காணலாம். அவை சரியாய் இருக்கும் நிலையில் “பக்கத்தைச் சேமிக்கவும்” என்கிற பொத்தானைச் சொடுக்கினால் தமிழ் விக்கிப்பீடியாவில் அந்தக் கட்டுரை இடம் பெற்று விடும்.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## விக்கிக் குறியீடுகள்

தமிழ் விக்கிப்பீடியாவில் கட்டுரைகள் அமைக்கப்படும் போது அதன் அமைப்பில் எளிமையான விக்கிக் குறிகள் சில பயன்படுத்தப்படுகிறது. இந்தக் குறியீடுகள் கட்டுரை தனித்துத் தெரியவும், விக்கிப்பீடியாவின் பிற பக்கங்களுக்குச் செல்ல இணைப்பாகவும், பிற தளங்களுக்குச் செல்ல இணைப்பாகவும் பயன்படுத்தப்படுகிறது. இதில் கீழ்காணும் சில முக்கியக் குறியீடுகளை மட்டும் காணலாம்.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## விக்கிக் குறியீடுகள்

### தலைப்புகள்

கட்டுரையினுள் உள்ள தலைப்புகளுக்கு = எனும் குறியீடு பயன்படுத்தப்படுகிறது. முதன்மைத் தலைப்புகளுக்கு ==முதன்மைத் தலைப்பு== என்று இரு முறையும், துணைத்தலைப்புகளுக்கு ===துணைத்தலைப்பு=== என்றும், அடுத்து வரும் உள்தலைப்புகளுக்கு ஏற்ப = குறியீட்டின் எண்ணிக்கை இருபுறமும் அதிகமாகிறது. இந்தத் தலைப்புகள் நான்கிற்கு அதிகமாகும் போது கட்டுரையின் மேல் பக்கத்தில் நாம் அளித்த தலைப்புகளைக் கொண்டு தானாகவே ஒரு பொருளடக்கப் பெட்டி உருவாகி விடுகிறது. இந்த பொருளடக்கப் பெட்டியைக் காட்டவும் மறைத்துக் கொள்ளவும் வசதி உள்ளது.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## விக்கிக் குறியீடுகள்

### எழுத்து அமைப்பு

கட்டுரையில் சில இடங்களில் குறிப்பிட்ட சொற்கள் தனித்துத் தெரிய ஒற்றை மேற்கோள் குறி பயன்படுத்தப்படுகிறது. உதாரணமாக, *சொல்* என்று இருபுறமும் இரண்டு ஒற்றை மேற்கோள்குறியை இரு புறமும் தட்டச்சு செய்தால் சொல் என்று சாய்வெழுத்தாகவும், மூன்று ஒற்றை மேற்கோள்குறியை இரு புறமும் தட்டச்சு செய்தால் சொல் என்று தடித்த எழுத்தாகவும், ஐந்து ஒற்றை மேற்கோள்குறியை இரு புறமும் தட்டச்சு செய்தால் சொல் என்று தடித்த எழுத்தாகவும், சாய்ந்த எழுத்தாகவும் தெரியும்.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## விக்கிக் குறியீடுகள்

### இணைப்புகள்

கட்டுரையின் உள்ளே இடம் பெற்றிருக்கும் ஒரு சொல்லில் உள்ள கட்டுரைக்குச் செல்ல சதுர அடைப்புக்குறி பயன்படுத்தப்படுகிறது. கட்டுரை இப்பெயரில் இருக்கலாம் என்று கருதும் சொல்லின் இருபுறமும் இரு சதுர அடைப்புக்குறிகளை இட வேண்டும். உதாரணமாக, கட்டுரையிலுள்ள கோயம்புத்துர் என்ற சொல்லின் இருபுறமும் சதுர அடைப்புக் குறிகளைப் பயன்படுத்தி கோயம்புத்தூர் என்று தட்டச்சு செய்து விட்டால் தமிழ் விக்கிப்பீடியாவிலுள்ள கோயம்புத்தூர் என்ற கட்டுரைப் பக்கத்திற்கு அங்கிருந்து இணைப்பு செய்யப்பட்டு விடுகிறது. கோயம்புத்தூர் என்ற பெயரில் கட்டுரை இருந்தால் நீலநிறத்திலும் கட்டுரை இல்லாவிடில் சிகப்பு நிறத்திலும் தெரியும். நீலநிறமாக இருக்கும் பெயரில் சொடுக்கினால் அப்பெயரிலான கட்டுரைக்கு நேரடியாகச் சென்றுவிடுகிறது. சிகப்பு நிறமாக இருக்கும் பெயரில் சொடுக்கினால் அந்தப்பக்கத்தை உருவாக்கச் சொல்லி வேண்டுவதுடன் அதற்கான தொகுப்புப் பக்கமும் திறக்கிறது. இது உள் இணைப்புகள் எனப்படுகிறது.  
இதுபோல் கட்டுரையில் தேவையான இடங்களில் பிற இணைய தளங்களுக்கு இணைப்பு செய்ய ஒரு சதுர அடைப்புக் குறியுடன் அந்த இணைய தள முகவரியை அளித்து நாம் அளிக்கும் பெயரையும் சேர்க்கலாம். உதாரணமாக உலகத்தமிழ் செம்மொழி மாநாடு தளத்திற்கு இணைப்பு செய்ய இணைய முகவரியிட்டு சிறிது இடைவெளி விட்டு உலகத் தமிழ் செம்மொழி மாநாடு என்று தட்டச்சு செய்து இருபுறமும் ஒரு சதுர அடைப்புக் குறியிட்டு விடவேண்டும். அதாவது, உலகத்தமிழ் செம்மொழி மாநாடு என்று தட்டச்சு செய்தால் உலகத்தமிழ் செம்மொழி மாநாடு என்று நீலநிறத்தில் தனியே தெரிவதுடன் அதைச் சொடுக்கினால் அந்தத்தளத்திற்கு நேரடியாகச் சென்று விடுகிறது. இது வெளி இணைப்புகள் எனப்படுகிறது
# விக்கிப்பீடியா:2010 தமிழ் இணைய மாநாட்டுக்கான கட்டுரை

## விக்கிக் குறியீடுகள்

### அடிக்குறிப்புகள் மற்றும் மேற்கோள்கள்

கட்டுரையில் மேற்கோள்கள் காட்ட வேண்டிய இடங்களில்  
என்று தட்டச்சு செய்து விடலாம். கடைசியாக தலைப்புகளில் ஒன்றாக மேற்கோள்கள் என்று குறிப்பிட்டு அதன் கீழாக  
அல்லது  
என்று தட்டச்சு செய்து விட்டால் வரிசையாக எண்ணிடப்பட்டு கொடுக்கப்பட்ட அனைத்து அடிக்குறிப்புகளும் மேற்கோள்கள் என்ற தலைப்பின் கீழ் ↑ என்ற குறியீட்டுடன் தனியாகத் தரப்பட்டு விடுகின்றன.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## விக்கிக் குறியீடுகள்

### பிற குறியீடுகள்

இதுபோல் கட்டுரைகளில்  
புள்ளியிடலுக்கு * என்ற குறியீடும்,  
எண்ணிடலுக்கு # என்ற குறியீடும்,  
வரி தள்ளலுக்கு : என்ற குறியீடும் பயன்படுத்தப்படுகின்றன.  
இதுபோல் கட்டுரைகளுக்குத் தேவையான செயல்பாடுகளுக்கு ஏற்ற எளிமையான விக்கிக் குறியீடுகளை அளித்து கட்டுரையைச் சிறப்பாக்க விக்கிப்பீடியாவின் தனி மென்பொருள் உதவுகிறது.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## விக்கிக் குறியீடுகள்

### படிமங்கள்

கட்டுரைக்குத் தேவையான படிமங்களையும் எளிதில் சேர்க்க முடியும். தமிழ் விக்கிப்பீடியாவின் அனைத்துப் பக்கங்களிலும் இடது புறமுள்ள கோப்பைப் பதிவேற்று என்கிற இடத்தில் சொடுக்கினால் அதற்கான பக்கம் திறக்கிறது. இதில் விக்கிப்பீடியாவின் கட்டுப்பாடுகள் மற்றும் காப்புரிமை குறித்த சில விபரங்களைத் தெரிந்து கொண்டு, தேவையான விபரங்களைப் பதிவு செய்து, கட்டுரைக்குத் தேவையான படிமங்களைக் அதற்கான பெயர்களில் பதிவேற்றி விடலாம். இதில் விக்கிப்பீடியாவின் விதிமுறைகளுக்குப் பொருந்தாத படிமங்கள் குறிப்பிட்ட கால இடைவெளிக்குப் பின்பு நீக்கப்பட்டுவிடும். பதிவேற்றம் செய்யப்பட்ட படிமங்களை தமிழ் விக்கிப்பீடியாவின் கட்டுரைகளில் தேவையான இடங்களில்  
என்று தட்டச்சு செய்தால் கட்டுரையில் படிமம் இடம் பெற்று விடுகிறது. இந்தப் படிமத்தை தேவைக்கேற்ப வலது, இடது அல்லது மத்தியப்பகுதியில் இணைக்கவும், படிமங்களின் கீழ் குறிப்புகளிடவும், படிமங்களை தேவைப்பட்டால் பார்வையிடவும், படிமங்களுக்கு தனியே இணைப்பு செய்து கொள்ளவும் சில குறியீடுகள் சேர்த்துப் பயன்படுத்தப்படுகின்றன.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## விக்கிக் குறியீடுகள்

### வார்ப்புருக்கள்

தமிழ் விக்கிப்பீடியாவில் தயார் நிலையிலுள்ள சில வார்ப்புருக்கள் பட்டியலிடப்பட்டுள்ளன. இந்த வார்ப்புருக்கள் பட்டியலிலிருந்து நமக்குத் தேவையான வார்ப்புருக்களைக் கட்டுரையில் தேவையான இடங்களில் பயன்படுத்திக் கொள்ளமுடியும். இதற்கு  
என்று தட்டச்சு செய்து விட்டால் கட்டுரையில் குறிப்பிட்ட வார்ப்புரு இடம் பெற்றுவிடும். இந்த வார்ப்புருக்களில் குறிப்பிட்ட இடங்களில் தேவைக்கேற்ப மாற்றங்கள் செய்தும் பயன்படுத்திக் கொள்ள முடியும்.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## விக்கிக் குறியீடுகள்

### அட்டவணைகள்

தமிழ் விக்கிப்பீடியாவில் அட்டவணைகளை உருவாக்கிக் கொள்ள சில எளிய வழிமுறைகள் உள்ளன. இந்த வழிமுறைகளைப் பயன்படுத்திக் கட்டுரையில் தேவையான இடங்களில் தேவையான அட்டவணைகளை இடம் பெறச் செய்ய முடியும்.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## விக்கிக் குறியீடுகள்

### பகுப்புகள்

தமிழ் விக்கிப்பீடியாவில் தமிழ், பண்பாடு, வரலாறு, அறிவியல், கணிதம், தொழில்நுட்பம், புவியியல், சமூகம், நபர்கள் என்று முக்கிய பகுப்புகளின் கீழ் கட்டுரைகளைக் கொண்டு வரமுடியும். இதற்கு கட்டுரையின் கீழ்ப்பகுதியில்  
அல்லது குறிப்பிட்ட பகுப்புகளின் கீழ் குறிப்பிடப்பட்டால் அந்தக் கட்டுரையின் தலைப்பு குறிப்பிட்ட பகுப்பின் கீழ் இடம் பெற்றுவிடும். இந்த முக்கியப் பகுப்பின் கீழ் அடங்கிய உள் பகுப்புகளின் கீழும் உள்ளீடு செய்ய முடியும்.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## கட்டுரை செயலிகள்

தமிழ் விக்கிப்பீடியாவில் இடம் பெறும் ஒவ்வொரு கட்டுரைக்கும் மேல்பக்கத்தில் கட்டுரை, உரையாடல், தொகு, வரலாறு என்று சில செயலிகள் இடம் பெறுகிறது. கட்டுரைப் பக்கத்தில் சொடுக்கினால் கட்டுரையும், உரையாடல் பொத்தானைச் சொடுக்கினால் அந்தக் கட்டுரை குறித்த கருத்துக்கள் பதிவு செய்யப்பட்டிருக்கும் பகுதியும் தெரிகின்றன. தொகு எனும் பொத்தானைச் சொடுக்கினால் கட்டுரையில் தேவையான இடங்களில் மாற்றம் செய்யவும், தகவல்களைச் சேர்க்கவும் முடியும். வரலாறு எனும் பொத்தானைச் சொடுக்கினால் அந்த கட்டுரையில் செய்யப்பட்ட அனைத்து மாற்றங்களும் பேச்சு, உரையாடல், நாள், நேரம், பைட்ஸ் அளவு, மாற்றம் செய்த பயனர் அல்லது பயன்படுத்தியவரது இணைய விதிமுறை இலக்கம் (I.P.Number) போன்ற விபரங்கள் இடம் பெறுகின்றன. இதுபோல் அண்மைய மாற்றங்கள் எனும் தலைப்பிலான தனிப்பக்கத்திலும் தமிழ் விக்கிப்பீடியாவில் செய்யப்படும் அனைத்து மாற்றங்களும் உடனுக்குடன் பதிவு செய்யப்பட்டு விடுகின்றன.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## தரம் நிர்ணயம்

தமிழ் விக்கிப்பீடியாவில் இடம் பெற்றிருக்கும் சில கட்டுரைகள் தரத்தின் அடிப்படையில் சிறப்பு, மிகவும் நல்லது, நல்லது, துவக்கம், குறுங்கட்டுரை என்கிற ஐந்து பிரிவுகளாக வகைப்படுத்தப்படுகிறது. இதுபோல் கட்டுரையின் முக்கியத்துவம் கருதி மிக உயர்வு, உயர்வு, நடுநிலை, தாழ்வு என்றும் வகைப்படுத்தப்படுகிறது. இந்த வகைப்பாடுகளுக்கு குறிப்பிட்ட சில நிறங்கள் மட்டுமே அடையாளமாக கொள்ளப்படுகின்றன. இவற்றின் அடிப்படையில் சில முக்கியக் கட்டுரைகள் தேர்வு செய்யப்பட்டு சிறப்புக் கட்டுரைகளாக்கப்படுவதுடன் முதற்பக்கத்தில் குறிப்புகள் வெளியிடப்பட்டு இதற்கான இணைப்பும் தரப்படுகின்றன. மிக முக்கியமான மற்றும் முழுமையான கட்டுரைகள் பிற பயனர்களால் மாற்றம் செய்ய முடியாதபடி பயனர் நிர்வாகிகளால் பூட்டிடப்பட்டு விடுகின்றன. இதனால் முழுமையடைந்த கட்டுரைகளில் தேவையற்ற மாற்றங்கள் செய்யப்படுவது தடுக்கப்படுகின்றன.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## குறைபாடுகள்

விக்கிப்பீடியாவில் எவரும், எப்போது வேண்டுமானாலும் பங்களிக்க முடியும் என்கிற பொதுவான நிலை உள்ளது. இதனால் சில சமயம் இங்குள்ள கட்டுரைகளைப் பார்வையிடும் சில தவறான நோக்கமுடைய, விஷமத்தனமுடையவர்களால் சில கட்டுரைகள் தவறுதலான மாற்றத்துக்கு உள்ளாகிறது. இதை அவ்வப்போது கவனித்து வரும் பயனர் நிர்வாகிகள் முன்பிருந்த நிலைக்கு மீட்டெடுக்கின்றனர். தவறும் நிலையில் கட்டுரையில் பதிவான தவறான கருத்துக்கள் கண்டுபிடிக்கப்படும் வரை தொடர்கிறது. தமிழ் விக்கிப்பீடியாவில் பதிவு செய்யப்படும் பல கட்டுரைகள் குறுங்கட்டுரைகளாகத் துணுக்குத் தகவல்களைப் போல் இருக்கின்றன என்கிற குறைபாடும் உள்ளது. இவை குறுங்கட்டுரைகள் எனும் தனிப் பகுப்புகளின் கீழ் இருக்கின்றன. இவைகளைப் பார்வையிடும் பயனர்கள் விரிவாக்கம் செய்யும் வரை இவை குறுங்கட்டுரைகளாகவே தொடர்கின்றன.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## முடிவுரை

இது போன்ற ஒரு சில குறைபாடுகள் இருக்கின்ற நிலையிலும் தமிழ் விக்கிப்பீடியா தன்னார்வப் பயனர்கள் பலரின் கூட்டு முயற்சியோடும் அவர்களின் பங்களிப்போடும் மிக வேகமாக வளர்ந்து வருகிறது. உலகின் 267 மொழிகளில் இருக்கும் விக்கிப்பீடியாக்களில் தமிழ் விக்கிப்பீடியா 22,000-க்கும் அதிகமான கட்டுரைகளுடன் 67 வது நிலையில் இருக்கிறது. இந்நிலையில் தமிழ்நாடு அரசு, தமிழ் விக்கிப்பீடியாவின் நிலையை உயர்த்த உலகத் தமிழ் செம்மொழி மாநாட்டுடன் இணைந்த தமிழ் இணைய மாநாட்டின் ஒரு நிகழ்வாக கல்லூரி மாணவர்களுக்கு விக்கிப்பீடியா தகவல் பக்கங்கள் போட்டி ஒன்றை நடத்த முன் வந்துள்ளது. இதன் மூலம் மாணவ சமுதாயத்திலிருந்து தமிழ் விக்கிப்பீடியாவிற்கு பங்களிக்கும் புதிய பயனர்களை உருவாக்க உதவியுள்ளது. மேலும் இந்தப் போட்டிக்கு வரும் கட்டுரைகளில் தேர்வு செய்யப்படும் கட்டுரைகள் அனைத்தும் தமிழ் விக்கிப்பீடியாவில் பதிவேற்றம் செய்யப்பட உள்ளன. இதனால் தமிழ் விக்கிப்பீடியா இந்திய மொழிகளில் முதலிடத்தையும், உலக மொழிகளில் சிறிது முன்னேற்றத்தையும் அடையும். உலகம் முழுவதுமுள்ள தமிழர்கள் தங்களைத் தமிழ் விக்கிப்பீடியாவின் பயனர்களாகப் பதிவு செய்து கொண்டு தங்களுக்குத் தெரிந்த துறையிலான தகவல்களை பதிவேற்றம் செய்து தமிழ் விக்கிப்பீடியா எனும் கலைக்களஞ்சியத் தொகுப்பில் பங்கேற்க முன்வர வேண்டும்.
# விக்கிப்பீடியா:2010 தமிழ் இணைய மாநாட்டுக்கான கட்டுரை

## கட்டுரை இடம்பெற்ற மலர்

- தமிழ் இணையம் 2010 கோவை மாநாட்டுக் கட்டுரைகள்
# விக்கிப்பீடியா:2010 தமிழ் இணைய மாநாட்டுக்கான கட்டுரை

## கட்டுரை வாசிக்கப்பட்ட இடம்

உலகத் தமிழ்ச் செம்மொழி மாநாட்டுடன் இணைந்த ஒன்பதாவது தமிழ் இணைய மாநாட்டில் 24-06-2010 அன்று உமர்தம்பி அரங்கில் மூன்றாவது அமர்வில் **தமிழ் மி்ன்தரவு மற்றும் மின்னகராதிகள்** எனும் தலைப்பிலான ஆய்வரங்கில் **தமிழ் விக்கிப்பீடியா எனும் தமிழ்க் கலைக்களஞ்சியம்** என்கிற தலைப்பில் கட்டுரையாளர் தேனி.எம்.சுப்பிரமணியால் வாசிக்கப் பெற்றது.
# மாங்காடு

**மாங்காடு** என்ற தலைப்பில் உள்ள கட்டுரைகள்:
# மாங்காடு

## ஊர்கள்

- மாங்காடு (காஞ்சிபுரம்) - தமிழ்நாடு காஞ்சிபுரம் மாவட்டத்தில் உள்ள நகராட்சி
- மாங்காடு (புதுக்கோட்டை) - தமிழ்நாடு புதுக்கோட்டை மாவட்டத்தில் உள்ள ஊர்
- மாங்காடு (மட்டக்களப்பு) - இலங்கை, மட்டக்களப்பு மாவட்டத்தில் உள்ள ஊர்
# மாங்காடு

## கோயில்கள்

- மாங்காடு காமாட்சி அம்மன் கோயில், காஞ்சிபுரம், மாங்காடு என்ற ஊரில் உள்ளது.
- மாங்காடு மகா விஷ்ணு கோயில் - மட்டக்களப்பு மாங்காட்டில் உள்ளது.
# மாங்காடு

## வேறு

- மாங்காடு ராமச்சந்திரன் - இயக்குநர்  
---
# நிழல்வெளிக் கதைகள் (நூல்)

**நிழல்வெளிக்கதைகள்** ஜெயமோகன் எழுதிய [[திகில் புனைவு|அமானுடக் கதைகளின்] தொகுப்பு. இதை கிழக்கு பதிப்பகம் வெளியிட்டிருக்கிறது.
# நிழல்வெளிக் கதைகள் (நூல்)

## உள்ளடக்கம்

இத்தொகுப்பில் தம்பி போன்ற கதைகள் உளவியல் பகுப்பாய்வுக்கோணத்தில் உள்ளன. யக்ஷிக்கதைகளின் சாயலில் ஏழுநிலைப்பந்தல் போன்ற கதைகள் உள்ளன.  
பேய்க்கதைகளும் தேவதைக்கதைகளும் மனிதகுலத்தின் ஆரம்பகாலம் முதல் உள்ளன. இவை இயற்கையின் மர்மங்கலையும் மனித ஆழ்மனத்தின் மர்மங்களையும் பற்றித்தான் பேசுகின்றன. மேலும் இவை முக்கியமான குறியீடுகளை முன்வைக்கின்றன. பேய்க்கதைகளை அதீத உளவியல்கதைகளாகவே அணுகவேண்டும் என்று ஜெயமோகன் குறிப்பிடுகிறார். அந்த கோணத்தில் எழுதப்பட்ட கதைகள் இவை.
# கண்ணீரைப் பின் தொடர்தல் (நூல்)

**கண்ணீரைப் பின் தொடர்தல்** ஜெயமோகன் எழுதிய கட்டுரை நூல். சிறந்த 20 இந்திய நாவல்களாக ஆசிரியர் கருதுபவற்றின் கதைகளைச் சொல்லி சிறப்புகளை அறிமுகம் செய்கிறது.
# கண்ணீரைப் பின் தொடர்தல் (நூல்)

## உள்ளடக்கம்

இந்நூலில் ஜெயமோகன் அவரது மனம் கவர்ந்த இருபத்திரண்டு நாவல்களை ஆராய்கிறார். வங்க நாவல்களான ஆரோக்கிய நிகேதனம் (தாராசங்கர் பானர்ஜி), பதேர்பாஞ்சாலி (விபூதிபூஷண் பந்த்யோபாத்யாயா), நீலகண்ட பறவையைத்தேடி (அதீன் பந்த்யோபாத்யாய), கன்னட நாவல்களான மண்ணும் மனிதரும் (சிவராம காரந்த்), ஒரு குடும்பம் சிதைகிறது (எஸ்.எல்.பைரப்பா), உருது நாவலான அக்னி நதி (குர் அதுல் ஐன் ஹைதர்), குஜராத்தி நாவலான வாழ்க்கை ஒரு நாடகம் (பன்னாலால் பட்டேல்) போன்றவற்றை உலகப் பேரிலக்கியங்கள் எதற்கும் நிகரானவை என்று தன் கருத்தாகச் சொல்கிறார்.
# கண்ணீரைப் பின் தொடர்தல் (நூல்)

## தொடுப்பு

- கண்ணீரைப்பின் தொடர்தல்
# சு. ரா - நினைவின் நதியில் (நூல்)

**சு.ரா - நினைவின் நதியில்** எழுத்தாளர் சுந்தர ராமசாமியைப்பற்றி ஜெயமோகன் எழுதிய நினைவுச்சித்திரம் இந்நூல். 2004ல் சுந்தர ராமசாமி மறைந்ததும் இந்நூல் எழுதப்பட்டது. உயிர்மை பதிப்பகம் இதை வெளியிட்டிருக்கிறது. இந்நூலின் முதல் பகுதி உயிர்மை இதழில் வெளிவந்தது